**[Polisi Sgriniau Dros Dro mewn Tacsis a Cherbydau Hurio Preifat](#_Polisi_Sgriniau_Dros)**

# Polisi Sgriniau Dros Dro mewn Tacsis a Cherbydau Hurio Preifat

**Crynodeb**

1. Mae amodau trwydded y cyngor yn gofyn bod unrhyw addasiadau i gerbyd yn cael ei gymeradwyo gan yr awdurdod trwyddedu. Os yw gyrrwr/ gweithredwr eisiau gosod sgrin dros dro yna dylent ddilyn y Weithdrefn Gymeradwyo isod.
2. Cyfrifoldeb y gyrrwr/ gweithredwr yw sicrhau bod y ddyfais sydd yn cael ei osod yn cydymffurfio â rheoliadau llywodraeth a diwydiant, yn addas i’r diben ac nid yw’n cyfaddawdu diogelwch y cyhoedd.
3. Mae’n rhaid glanhau’r sgriniau yn rheolaidd a’u cynnal a chadw'n briodol.
4. Mae’r Cyngor yn cadw’r hawl i wneud cais i dynnu’r sgriniau os oes pryderon ynghylch â’u diogelwch, addas i’w pwrpas neu gydymffurfiaeth â deddfwriaeth iechyd a diogelwch.

**Rhagarweiniad**

1. Oherwydd y pandemig Coronafeirws, rydym wedi cael ymholiadau yn ddiweddar gan yrwyr ynghylch gosod sgriniau amddiffynnol yn eu cerbydau rhwng y seddi blaen a'r cefn.
2. Mae rhaniadau neu sgriniau amddiffynnol yn rhoi rhwystr corfforol rhwng y gyrwyr a theithwyr yn y cerbyd. Maent yn cael eu gosod fel arfer fel nodwedd diogelwch i ddiogelu’r gyrrwr rhag cael ei ymosod yn gorfforol a dwyn. Mae cynnydd mewn diddordeb wedi bod o ran defnyddio sgriniau fel ffordd o roi rhaniad corfforol rhwng y gyrwyr a theithwyr er mwyn lleihau lledaenu COVID-19.
3. Nid oes tystiolaeth ar gael sydd yn dangos bod y rhaniadau mewn tacsis neu gerbydau hurio preifat yn lleihau’r risg o ledaenu haint COVID-19. Nid yw rhaniadau mewn tacsis neu gerbydau hurio preifat yn darparu caban wedi’i selio’n llawn, sydd yn gwahanu’r gyrrwr o’r teithiwr yn gyfan gwbl. Felly, er ei bod yn bosibl i raniadau leihau risg o ledaenu haint, ni fyddai’r risg yn cael ddileu yn gyfan gwbl.
4. Mae’r Tîm Trwyddedu yn gwerthfawrogi bod angen croesawu unrhyw beth sydd yn helpu i ddiogelu gyrwyr a theithwyr rhag lledaenu’r coronafeirws, ond mae’n bwysig bod gosod unrhyw gyfarpar ôl-farchnad yn ddiogel a ddim yn cyflwyno peryglon diogelwch newydd neu anfwriadol.
5. Yn dilyn profi diogelwch cynhwysfawr, bydd cerbydau wedi cael Cymeradwyaeth Cerbyd Cyfan Ewropeaidd a newid neu ychwanegu at du fewn y cerbyd yn gallu newid 'math o gymeradwyaeth' i'r cerbyd. Yn ogystal, gallai unedau sydd wedi’u gosod yn sâl, eu hadeiladu’n amhriodol, neu gynnyrch yn defnyddio deunyddiau anniogel, gael effaith catastroffig petai’r cerbyd mewn damwain traffig ar y ffordd.
6. Mae’r Cyngor yn ymwybodol bod cwmnïau sy’n hysbysebu i osod '*wedi cael asesiad risg llawn’*, ond nid yw'n cydymffurfio â'r gofynion cyfreithiol. Yn ogystal dylai gyrwyr fod yn ymwybodol y gall gosod sgrin effeithio ar allu’r cerbyd i basio prawf MOT, os ydynt yn cyfyngu ar symud y seddi blaen. Cynghorir gyrwyr i gael cadarnhad annibynnol gan wneuthurwyr cerbyd, MIRA (neu gorff tebyg) a’u hyswirwyr cyn mynd ati i gostau o osod sgrin sydd efallai ddim yn cydymffurfio a gall fod yn anniogel.
7. Mae amodau’r drwydded y Cyngor yn datgan:

***Addasiadau i gerbyd***

*Ni chaiff addasiad deunydd neu newid yn y fanyleb, dyluniad, adeiladwaith neu ymddangosiad y cerbyd ei wneud heb hysbysiad a chytundeb yr Awdurdod.*

1. Oherwydd y rhesymau hyn, cyn gosod unrhyw ddyfais sgrin yn wirfoddol yn eich cerbyd, mae'n rhaid i chi wneud cais i osod sgrin dros dro yn dilyn y weithdrefn isod.

**Gofynion Cyffredinol**

1. Penderfyniad y gyrrwr, perchennog a/neu weithredwr yw gosod sgrin amddiffynnol, ar ôl cyflawni eich asesiad risg eich hun. Oherwydd yr amrywiaeth eang a gwahanol gerbydau a gwahanol fathau o sgriniau rhannu amddiffynnol sydd ar gael, nid yw’n bosibl i gynnig pryniant penodol neu gyngor ar osod o ran y dyfeisiau hyn, fodd bynnag mae angen bodloni’r gofynion sylfaenol hyn:
	1. Mae’n rhaid i’r ddyfais fod wedi’i greu ar gyfer y pwrpas fel sgrin amddiffynnol o fewn cerbyd ac mae'n rhaid iddo fod yn addas ar gyfer y math penodol a model y cerbyd.
	2. Ddim yn lapio o amgylch sedd y gyrrwr ac yn creu rhaniad rhwng y ddwy sedd blaen, yn ogystal â’r man caban yn y cefn.
	3. Ni chaiff gosod a /neu ddyluniad y ddyfais ddylanwadau’n negyddol neu ymyrryd ag uniondeb strwythurol neu systemau diogelwch gyrrwr a theithiwr (gan gynnwys bagiau aer) yn y cerbyd. Yn benodol mae’n rhaid i’r gosod:
		1. Beidio rhoi teithwyr a/neu yrrwr mewn unrhyw risg ychwanegol yn ystod gwrthdrawiad a/ neu pan ddefnyddir fel arfer fel tacsi neu gerbyd hurio preifat.
		2. Peidio ag ymyrryd â gweithrediad diogel y cerbyd a/neu nodweddion diogelwch y cerbyd ar unrhyw adeg.
		3. Peidio â rhwystro neu ymyrryd a golwg y gyrrwr a/neu deithiwr mewn unrhyw ffordd.
	4. Mae’n rhaid i sgriniau gael eu gosod yn broffesiynol a’u cynnal yn unol â manylion ac argymhellion y gwneuthurwr.
	5. Dylai bod dim crafiadau, cymylu na sticeri ar y dyfeisiau a allai effeithio ar welededd y gyrwyr neu’r teithwyr.
	6. Ni ddylai sgriniau effeithio ar symudiad y gyrrwr neu effeithio ar gyfathrebu â theithwyr.
	7. Ni ddylai sgriniau effeithio ar fynediad gyrrwr neu deithiwr neu wrth adael y cerbyd neu fod yn berygl baglu.
2. Os ydych wedi gosod sgrin amddiffynnol gymeradwy yn eich cerbyd, mae’n rhaid i chi sicrhau eich bod yn glanhau’r sgrin ar ôl pob taith efo teithiwr, ynghyd ag unrhyw arwynebedd caled megis handlenni drws, tröwr ffenestr, gwregys diogelwch, dyfeisiau taliadau cerdyn, y seddi blaen neu’r cefn, ac unrhyw arwynebedd y mae’r teithwyr wedi eu cyffwrdd gan ddefnyddio diheintydd cartref arferol. Yna dylai’r gyrwyr olchi/ diheintio eu dwylo eu hunain. Dylid glanhau'r cerbyd yn drylwyr gyda chynnyrch glanhau arferol ar ddiwedd pob shifft/ diwrnod gwaith.
3. Bydd y perchennog yn sicrhau bod y sgrin amddiffynnol yn cael ei gynnal yn briodol ac yn rheolaidd, ac yn cael ei wasanaethu yn unol â chyfarwyddiadau’r gwneuthurwr gan unigolyn cymwys. Dylid gwneud cofnodion ysgrifenedig o bob gwaith cynnal a chadw a’u cadw gan y perchennog am o leiaf 12 mis. Bydd cofnodion ysgrifenedig o’r fath ar gael yn ôl y galw gan swyddog awdurdodedig y Cyngor, neu swyddog heddlu.

**Gweithdrefnau Cymeradwyo**

1. Os ydych yn dymuno gosod sgrin amddiffyn, bydd rhaid i chi roi gwybod i’r Cyngor yn swyddogol drwy anfon e-bost at trwyddedu@conwy.gov.uk, yn cadarnhau bod:
	1. Bydd y gosod yn cael ei wneud yn unol â gofynion y polisi hwn.
	2. Bydd eich yswiriant dal yn ddilys os byddwch yn gosod sgrîn amddiffynnol.
	3. Mae’r cynnyrch sydd i’w osod yn cydymffurfio â rheoliadau’r llywodraeth a’r diwydiant, a ni fydd yn cyfaddawdu diogelwch y cerbyd ac yn cael ei gymeradwyo gan MIRA (neu gorff tebyg) i’w ddefnyddio yn y DU.
	4. Rydych yn cytuno i gael gwared â’r sgrin amddiffynnol o fewn 21 diwrnod o ddyddiad y bydd Llywodraeth Cymru yn swyddogol yn datgan bod y cyfyngiadau ar gadw pellter cymdeithasol mewn perthynas â Covid-19 yn dod i ben.
2. Os yw’r Awdurdod yn fodlon bod y gosod arfaethedig yn bodloni meini prawf a amlinellir uchod, cewch hawl i osod sgrîn amddiffynnol yn eich cerbyd.
3. Ar ôl i’r rhaniad neu sgrin gael ei osod yn y cerbyd, mae’n rhaid i’r perchennog anfon e-bost at yr Adran Drwyddedu gyda’r canlynol:
	1. Tystysgrif gan y gosodwr neu dystiolaeth arall yn profi bod y gosodiad yn cydymffurfio â:
		1. rheoliadau’r llywodraeth a diwydiant, er enghraifft Rheoliadau Cerbyd Ffordd (Adeiladwaith a Defnydd) a diogelwch perthnasol, a deddfwriaeth Y Gymuned Ewropeaidd (EC).
		2. wedi tystio gan y gwneuthurwr cerbyd nad yw’n cyfaddawdu diogelwch y cerbyd; a
		3. wedi’i gymeradwyo gan MIRA (neu ymgynghoriaeth profi neu beirianneg cynnyrch cymeradwy) i’w ddefnyddio yn y DU.
	2. Ffotograff(au) o’r rhaniad neu sgrin sydd wedi’i osod yn y cerbyd.
	3. Copi o e-bost perchennog/ gweithredwyr y cerbyd i’r cwmni yswiriant a chydnabyddiaeth y cwmni yswiriant bod y sicrwydd yswiriant yn parhau i fod yn ddilys.

Mae’r Cyngor yn cadw’r hawl i ofyn i dynnu’r sgrin os nad ydynt yn teimlo ei fod yn ddiogel, addas i’r diben ac yn cydymffurfio’n gyfreithiol.